Dis eg – toortsie.com
September 16, 2020 September 16, 2020 ~ Toortsie
Vandag bly die gedagte sommer in my kop hoe lief ek vir blogging is, vir die bloggers, vir die stories wat ons skryf, vir ons lawwigheid.
Ek is lief vir die Towerinne, die oues én die nuwes, al is hulle eintlik virtuele vriende. Ek is lief vir elkeen van hulle. Want hulle het my vriendinne geword. Myne. Want hulle is regtig. Eg. Hulle lewe regtig. En as ek eers eenmaal lief geword het vir iemand, raak ek nie sommer maklik onlief vir daardie persoon nie. Hulle is my mense. Myne.
Ons deel vir mekaar ons grootste blydskap en ons grootste hartseer. Ons kry selfs die enkele misverstand ook tussen ons, want ons is regte mense. Eerlike mense. Opreg. Elkeen van ons.
Ek geniet ons lawwe stories wat ons skryf waarin onsself die karakters is. Alhoewel dit fiktiewe verhale is wat ons skryf, leef ons ons daarin. Word dit deel van ons. Raak dit ons eie storie. Beleef ons dit. Want dit is óns storie. Ons ware storie in 'n virtuele wêreld. Ons maak dit ons eie. Dit kan nie sommer net gereduseer word tot 'net 'n storie' nie, want dit is dit nie. Dit is óns storie. In 'n virtuele wêreld wat ons vir onsself suksesvol geskep het in 'n virtuele tyd.
Ons, wat nie in 'n virtuele wêreld grootgeword het nie, ons wat eintlik meestal ouer vroue is, kon dit regkry om so 'n plek van ontvlugting te skep. 'n Plek waar ons sommer net vergeet van al die slegte dinge wat om ons gebeur. 'n Plek waarheen ons ontvlug as die lewe te moeilik raak. As dinge te veel druk. As ons nie altyd dinge wat om ons gebeur verstaan nie.
Ons kon dit regkry om die aaklige Covidjaar beter te maak, draagbaarder te maak, selfs lekker te maak. Terwyl ander mense moedeloos en verstrik geraak het tussen maskers, vasgegrendel op watter manier ookal, het ons onsself geniet, pret gehad, gespeel. Skoon vergeet van Covid en wat daarmee saamgaan.
Ek eer elke Towerin wat hieraan deelneem en deelgeneem het. Ek eer elkeen wat saamgespeel het en dit lekker gemaak het. Ek eer elkeen wat gehelp het om hierdie storie en ons gunstelingplekkie Rebusfontein te skep en ontwikkel het. Ek eer julle, my blogmaats.
En ek eer my Here wat ook hierdie pad van blogging vir my oopgemaak het en die plesier wat ek daardeur kon kry en ek glo, nog gaan kry in die toekoms ook.
Ek lees my kinderjare voor op SoundCloud. Soek vir Toortsie.
Posted in Blogging	Goue vroueRebusfonteintowerin
‹ PreviousVoorlesings uit my kinderjareboek
Next ›My 2020 NaNoWriMo-projek
17 thoughts on "Dis eg"
September 16, 2020 om 12:29 nm
Dankie,Toortsie.Ons eer jou ook.
September 16, 2020 om 12:42 nm
September 16, 2020 om 1:31 nm
Daar het jy dit nou op jou spesiale Toorts-manier lekker saamgevat. My laat glimlag met 'n traan (van blydskap) in my oog. Dankie vir die spesiale mens wat jy is en die liefde wat jy uitstraal
Dankie vir jou mooi woorde. ❤️
September 16, 2020 om 4:07 nm
Ek salueer jou vir hierdie skrywe, Toortsie. Dis presies ook hoe ek voel. Julle is mý mense.
September 16, 2020 om 4:34 nm
September 16, 2020 om 5:42 nm
Haai Toortsie, ek stem so saam met jou.
September 16, 2020 om 5:50 nm
lees my blog oor 2020 reboot, volgens Christa se voorstel. Ek wil niks verander nie. Ek stem saam met Madelé
September 16, 2020 om 6:03 nm
Ek sal lees.
September 17, 2020 om 1:29 vm
Dit is beslis n heerlike klomp ure minute of knypies wat ons so saam fantaseer en ook kuier. Die blogvriende is beslis elkeen uniek op sy/haar eie manier. Lief jou Toorts, jou toorts het al baie lig in my wêreld laat skyn.